Nii baihate,
ecu nedaain cachaauru rai necoihane tonohanau,
bote cuhane fauhin ichoaichaniha nemuri jera jaohacaanune coina aina nerelanaa nichaanune letoae Jesoso.
Inae cachaauru rai necoihane baihate,
jelai caje amuhin,
acaachanejeein ichatane ucuuno que cue,
ecu Cana Coaunera bajaane coina.
Inae nocohejihane janate,
cuu acaachanejeein niha Jesoso nii ichatane ucuuno jana,
inae coriaeneein cue nii bote,
atane auha caje.
Nii jana,
mijiaaineein uha cujuana aina fichafichanaane jaunte,
amusine nii bote.
Nii jana inae janonaa jerihane janate,
nii ichatane ucuuno nihane caje uhin,
canacaanu caaijie uhe Jesoso acau ichoae rurujueein.
Nii jana acau ichoae rurujueein uhane coaraaine,
coasiha cojioriin:
“Nechu aansai coitucuchuhite aicha”,
naacaanu aina nerelanaa nichaanune.
Nii jaunte:
“Coa nesoonetohache.
Canune aihunra”,
naain canacaanu rai iriha Jesosone jaunte:
“Ii aaine,
jereeune ii rene tiaain uhe acau ichoaaera Curuaanaa”,
naa Jesoso rai Fedorone jaunte:
“Chajaaujian”,
naa Jesosone jaun,
bote caje fauhin acau ichoae cuhin ruruje Jesoso rene cuhin Fedoro.
Nete jataain mijiaaineein uha cujuana aina fichafichanaane coaraain,
nesoonetohane jaun,
asaaun naluha cue Fedoro.
Inae naluhane jaunte,
nesoone caaun auhaquiin:
“Curuaanaa,
canu comaleeu”,
naa Fedorone jaunte,
biji que mucuhin:
“Chanuna jataain cha esenetaeneei.
Chanuna necoatohi”,
nae Jesoso,
Fedoro rai.
Inae bote cuhane faauruhane rijieeoritiin,
nesuruha nii fichafichanaa aina cujuanane janane,
Jesoso acatiha neseeonriaain:
“Iite esinae rauhijiriin Cana Coaunera Calaohineeincha”,
naacaanu satiin nii bote cuhane cuinichaanune.
Inae nii nemuri jerau turuhinne,
Jenesaree batane que turuhacaanu.
Nii Jenesaree batane turuhacaanune janate,
Jesoso coitucuure ecu ichaonacaauru cachaauru.
Nii jaunte,
jelai batane sacuritaain ecu turuha Jesosone coitucuhin,
rene cunaitenacaauru uhacoaain
turuhin,
caje acaauru rautana nainihane bajaaure,
jeriha Jesosone rai cajione auha mucuuruhane coina.
Nii rai cajione auha mucuurera cunaitenacaaurute satiin nerautaaure.